CELEX: 62014CN0217
Language: mt
Date: 2014-05-02 00:00:00
Title: Kawża C-217/14: Rikors ippreżentat fit- 2 ta’ Mejju 2014 – Il-Kummissjoni Ewropea vs L-Irlanda

14.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 223/6
            
         Rikors ippreżentat fit-2 ta’ Mejju 2014 – Il-Kummissjoni Ewropea vs L-Irlanda
   (Kawża C-217/14)
   2014/C 223/09
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: P. Hetsch, L. Flynn, K. Herrmann, aġenti)
   
      Konvenuta: L-Irlanda
   
      Talbiet tar-rikorrenti
   
   
               —
            
            
               tiddikjara li, fir-rigward tad-Direttiva 2009/72/KE (1) tal-Parlament Ewropew u tal-Kunsill, tat-13 ta’ Lulju 2009, dwar ir-regoli komuni għas-suq intern fil-qasam tal-elettriku u li temenda d-Direttiva 2003/54/KE, l-Irlanda naqset milli tadotta sa mhux iktar tard mit-3 ta’ Marzu 2011 id-dispożizzjonijiet li jitrasponu d-definizzjonijiet tal-punti 8, 18, 21, 22, 32, 33 u 34 tal-Artikolu 2 tagħha u r-rekwiżiti stabbiliti fil-paragrafi (1) sa (7) u (12) tal-Artikolu 9 tagħha flimkien mal-paragrafu (11) tal-Artikolu 9, fit-tieni u t-tielet sentenzi tal-Artikolu 16 kif ukoll il-paragrafi (2) u (3) tal-Artikolu 16, fit-tieni sentenza tal-Artikolu 38(1) tagħha, fil-paragrafi (1), (4) u (8) tal-Artikolu 39 tagħha, u fil-paragrafi (1) sa (3), (5) u (7) tal-Artikolu 40 tagħha jew, fi kwalunkwe każ, naqset li tinnotifika lill-Kummissjoni b’dawn il-miżuri, u b’hekk l-Irlanda naqset milli twettaq obbligu tagħha taħt l-Artikolu 49(1) ta’ din id-direttiva;
            
         
               —
            
            
               timponi pagamenti ta’ penalità fuq l-Irlanda skont l-Artikolu 260(3) TFUE fl-ammont ta’ EUR 20  358 kuljum, fis-seħħ mid-data tas-sentenza tal-Qorti tal-Ġustizzja u pagabbli fil-kont tar-riżorsi proprji tal-Unjoni, għan-nuqqas ta’ twettiq ta’ obbligu tagħha li tinnotifika l-miżuri li jitrasponu d-direttiva adottata skont il-proċedura leġiżlattiva; u
            
         
               —
            
            
               tikkundanna lill-Irlanda għall-ispejjeż.
            
         
      Motivi u argumenti prinċipali
   
   Il-perijodu għat-traspożizzjoni tad-direttiva skada fit-3 ta’ Marzu 2011.
   
      (1)  ĠU L 211, p. 55